google/wiki40b huggingface dataset:
Pleiemedhjelper

Pleiemedhjelper er en betegnelse på en person uten formell utdanning som jobber i helsevesenet, oftest som funksjon som hjelpepleier. Vanlige arbeidsoppgaver for en pleiemedhjelper er å pleie de eldre og syke som for eksempel mating, hjelpe dem å gå på toalettet, dusjing og å gi dem et sosialtliv. Det er vanlig for pleiemedhjelpere å snakke med pasientene sine i tillegg til å gå turer, spille spill og lignende. På noen arbeidsplasser hjelper de også sykepleierne og andre helsefagarbeidere med å sjekke temperatur, blodtrykk og blodsukker for eksempel.
Pleiemedhjelperne har ingen formell utdanning, men de får opplæring på arbeidsplassen sin og kan gå på kurs rettet mot jobben deres. Personer som er i lønnet arbeid kan bli realkompetansevurdert, få opplæring på arbeidsplassen og ta fagbrev på grunnlag av dette etter å ha arbeidet der i ett år. Ordningen kalles fagbrev på jobb. Det være relevant å ta fagbrev som helsefagarbeider hvis en jobber som pleiemedhjelper. Det er heller ikke obligatorisk å ta fellesfagene i videregående skole når en tar fagbrevet på jobben i Norge.
Virgin Australia

Kilder

informasjonsside om flyselskapet Virgin Australia på norsk
Longvafjorden

Longvafjorden er en fjord i Haram kommune på Sunnmøre. Den ligger mellom Haramsøya i vest og Flemsøya/Skuløya i øst. Fjorden strekker seg 7,5 kilometer sørøstover fra Ullaholmen som ligger mitt i innløpet.
I den nordvestlige delen av fjorden er det bygget en veifylling over nesten hele fjorden fra Skuløya til sørsiden av Ullaholmen. Veifyllingen går 1,5 kilometer ut i fjorden på en grunne og fra Ullaholmen går det bro over Ullasundet til Haramsøya. Ullasundet er derfor det eneste innløpet til fjorden i denne enden. Bygda Austnes ligger på vestsiden av fjorden på Haramsøya.
Den største dybden i fjorden er 60 meter og den er cirka 1500 meter bred.
Christian Science

Christian Science («Kristen Vitenskap») er en kristen trosretning som ble grunnlagt av Mary Baker Eddy i 1879. 
I 1875 utga Mary Baker Eddy boken Science and Health with Key to the Scriptures, der hun presenterer et åndelig helberedelsessystem basert på kristen bønn, og Jesu og profetenes helbredelser i Bibelen. Sekten tilbyr en spesiell fortolkning av kristen tro. Christian Science lærer at Guds virkelighet fornekter en virkelighet bestående av synd, sykdom, død og den materielle verden. Redegjørelser av mirakuløse helbredelser er vanlige i kirken, og tilhengerne avviser ofte tradisjonell medisinsk behandling. Dette har ført til at sektmedlemmer – og ikke minst barn av sådanne – har dødd av sykdommer som enkelt kunne ha blitt kurert med medisinsk behandling. 
Kirken, som har hovedkvarter i Boston i USA og har underavdelinger også utenfor USA. Christian Science har virksomhet i Sverige, Danmark og Finland. Tidligere har de også hatt organiserte forsamlinger i Norge.
Ivana Kapitanović

Klubb

Hun spilte i hjemlandet for klubben Podravka Vegeta fra 2009 til 2018, da hun flyttet til Frankrike og signerte for Metz som erstatter for Marina Rajčić.

Landslag

Kapitanović ble tatt ut i bruttotroppen til Håndball-EM 2014 og Håndball-EM 2016, men var ikke blant de 16 utvalgte i noen av mesterskapene. Hun fikk sin mesterskapsdebut under Håndball-EM 2018.
Asylmottak

Statlig mottak for asylsøkere, oftest bare kalt asylmottak,  er et frivillig botilbud til asylsøkere som kommer til Norge, det vil si til utenlandske personer som selv ber om beskyttelse som flyktning. For de som har fått oppholdstillatelse og skal bosette seg i en kommune, begynner integreringen til det norske samfunnet mens de oppholder seg i asylmottaket. Ellers er det aktivitetstilbud til alle beboere. Noen asylsøkere finner seg andre bosteder på egen hånd, etter å ha sagt ifra til politiet, men majoriteten bor i mottak. Noen av beboerne i mottakene har fått endelig avslag og skal returnere.
Transittmottak (transitt betyr gjennomreise) er mottak hvor nyankomne som ønsker asyl, bor mens de venter på å bli intervjuet av UDI. Derfra går veien videre til det ordinære mottakssystemet. Både transitt- og det ordinære mottakssystemet har separate mottak for mindreårige og voksne.
Staten har ansvaret for å opprette og betale for asylmottakene. Organisering og drift av disse og resten av mottaksapparatet er lagt til Utlendingsdirektoratet (UDI). Det er i dag til sammen 20 ordinære asylmottak og mottak for enslige mindreårige i Norge. I tillegg kommer et fåtall transittmottak (både ordinære og for enslige mindreårige) og ett ankomstsenter som er lokalisert i Råde i Østfold.
Selvaagprisen

Selvaagprisen er en pris som utdeles av Selvaag Gruppen. Den er opprettet til minne om Olav Selvaag og ble opprinnelig kalt Olav Selvaags minnepris.
Ifølge statuttene skal prisen stimulere til nytenkning og idéskapende innsats og konstruktiv kritikk til fremme av samfunnsmessige interesser, samtidig som individets frihet og selvstendighet ivaretas.
Selvaagprisen består av et stipendium på 400 000 kroner samt en miniatyr av Solveyg W. Schafferers skulptur En glad gutt og et diplom.
Prisen ble opprettet i forbindelse med at Olav Selvaag ville fylt 90 år 17. desember 2002. Medlemmer i priskomitéen har vært konsernsjef Ole Gunnar Selvaag, høyesterettsadvokat Else Bugge Fougner, tidligere LO-leder Yngve Haagensen, generalsekretær Odd Grann, operasjef Bjørn Simensen, professor Rolf Seljelid, siviløkonom Ingrid Stange og filosof Henrik Syse.
Prisen deles årlig ut på Olav Selvaags fødselsdag 17. desember. Den ble første gang delt ut i 2003.
Chubblås

Chubb-låsen har en spesiell anordning som markerer forsøk på åpne låsen med feil nøkkel.
Låsen var laget i Portsmouth og var den engelske uppfinneren Jeremiah Chubbs bidrag til en statlig sponset konkurranse for å skape et lås som ikke lot seg dirke opp. Det ble patentert og ble solgt fra 1818 av brorens selskap, Chubb Locks. Låsen er særlig kjent fordi det skulle vare til Verdensutstillingen i London i 1851 innen noen klarte å dirke opp det.
Chubb-låsen slår inn når man forøker å dirke det opp. Denne sikkerhetsmekanismen krever det en spesiell nøkkel å låse opp.
Firmaet Chubb & Son er kjent for sine avanserte låskonstruksjoner. Med gjennom tiden noe varierede navn finnes salskapet fortsatt (2014), og eies siden 2000 av Assa Abloy.
Pentodina

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.

Utbredelse

Arten er beskrevet fra Peru og er også kjent fra Bolivia.
Edward Bransfield

Liv og virke

Svært lite er kjent fra Edward Bransfields ungdomstid. Han ble i 1803 tvangsinnskrevet i den britiske flåten og deltok i sjøkrigen mot Napoleon. 
I 1817 ble han utstasjonert i det sørlige Stillehavet, der Royal Navy hadde en nyopprettet flåte nær Valparaíso i Chile. Sommeren 1819/1820 fikk han i oppdrag å følge den engelske handelskapteinen William Smith for å undersøke Sør-Shetlandsøyene sør for Drakestredet, et arkipel Smith hadde oppdaget året før.
22. januar 1820 ankom de øygruppen og gikk i land på King George Island, og Bransfield gjorde krav på øyene for den britiske kongen. De fortsatte i sørvestlig kurs forbi Deceptionøya, uten å utforske den nærmere. Deretter fortsatte de sørover og krysset det som senere ble hetende Bransfieldstredet. 30. januar observerte de Trinityhalvøya, den nordligste delen av Antarktishalvøya på det antarktiske kontinent. Han var selvsagt uvitende om at russeren Fabian Gottlieb von Bellingshausen tre dager i forveien, den 27. januar 1820, på motsatt side av kontinentet som førstemann hadde observert fastlandet.
Lite er kjent fra Bransfields senere liv.
Mahenoides

Utseende

En middelsstor, avlang trebukk. Antennene er tynne og ganske lite lengre enn kroppen. Pronotum er rundet med en liten tann langt bak på hver side. Dekkvingene er jevnbrede, med mørke tegninger.

Levevis

Larvene lever i død ved.

Utbredelse

Slekten er utbredt på Madagaskar.
Ellen Iden

Familie

Ellen Iden kom fra en kunstnerisk familie. Hun var datter av major Ivar Lund og maleren Jacobine Nordan Lund. Morens foreldre var arkitekt Jacob Wilhelm Nordan og maleren Henriette Dorothea Henius Nordan.
Simeiz

‎Simeiz (ukrainsk: Сімеїз – Simejiz, russisk: Симеиз – Simeiz, krimtatarisk: Simeiz) er en by på Krim i Ukraina. Byen ligger ved Svartehavet, i sørhellingen av Krimfjellene, 18 kilometer vest for Jalta. Den viktigste næringsveien er turisme. I 2001 hadde byen 3501 innbyggere.
Harmonisk oscillator

En harmonisk oscillator er i fysikken et svingende system der den tilbakeførende kraften er proporsjonal med avviket fra systemets likevektsposisjon.
Kjente eksempel er et svingende lodd hengende i en fjær eller en pendel som går frem og tilbake. Svingningen sies å være harmonisk når den er beskrevet ved en sinuskurve med en konstant periode. En slik ideell bevegelse spiller en meget viktig rolle i klassisk mekanikk, elektriske kretser og i kvantemekanikken.
Selv om perioden til bevegelsen er konstant, behøver ikke bevegelsen være harmonisk. For eksempel vil en pendel med et stort utsving, ha en bevegelse som ikke er beskrevet ved en sinus-funksjon, men derimot ved en elliptisk funksjon. Dette kalles vanligvis for en matematisk pendel og er et eksempel på en «ikke-harmonisk» oscillator. Bevegelsen vil være uharmonisk.
I mange tilfeller vil perioden til oscillasjonen ikke være konstant, men derimot øke med tiden. For et mekanisk system vil dette skyldes friksjon eller luftmotstand. Oscillatoren sies da å være «dempet». Den kan også være påvirket av ytre krefter og er da «drevet». Hvis den ytre kraften varierer i takt med svingningen til oscillatoren, kan man få resonans.
Den harmoniske bevegelsen kan skje i mer enn en dimensjon. En pendel kan for eksempel bevege seg langs en kjegle i stedet for i et plan. Den kalles da for en todimensjonal harmonisk oscillator. I fysikken finnes det mange eksempel på tredimensjonale oscillatorer som mange ganger også kan være koblet sammen med hverandre.
I  kvantemekanikken spiller den harmoniske oscillator en overraskende viktig rolle. Det skyldes først og fremst at den representerer et av meget få mekaniske system hvis bevegelse kan eksakt beregnes kvantemekanisk på en enkel måte. Denne kan derfor benyttes som utgangspunkt til å gi tilnærmede beskrivelser av andre kvantesystem som ikke har eksakte løsninger.  Men denne oscillatoren er også selve grunnelementet for all kvantefeltteori da alle frie kvantefelt kan beskrives som bestående av en uendelig sum av slike sammenkoblede, tredimensjonale harmoniske oscillatorer. Kjennskap til en enkelt kvantisert harmonisk oscillator gjør det da mulig å beregne alle egenskaper til kvantefeltet.

Anvendelser

Den harmoniske oscillatoren er et viktig eksempel i fysikkundervisning siden likningene er forholdsvis lett håndterlige og gir en forståelse for oscillasjoner som kan relateres til hverdagslige fenomener.
Spenningen i det norske strømnettet er ett eksempel på en størrelse som oscillerer harmonisk. Amplituden er på cirka 320 volt (med en effektivverdi av 230 volt), og frekvensen er 50 Hz. Gamle pendelur gjør seg bruk av det faktum at svingeperioden til pendelen er essensielt uavhengig av utslaget, så lenge utslaget er lite. Dette gjør at en klokke-eier slipper å tenke på hvor mye han eller hun trekker pendelen ut til sida.
Hejin kullkraftverk

Hejin kullkraftverk er et kullkraftverk i Hejin i provinsen Shanxi i det sentrale Kina. Det har en installert produksjonskapasitet på 700 MW fordelt på 2 stk 350 MW turbiner.
Alert

Historie

Alert fikk navnet sitt fra skipet HMS «Alert», et britisk skip som overvintret ti kilometer fra stedet. Skipets kaptein, George Nares, og mannskapet hans er de første som utforsket de nordlige delene av Ellesmereøya.
Kort tid etter andre verdenskrig begynte Charles J. Hubbard å få interesse i å etablere arktiske baser i USA og Canada. Planen hans var å etablere to hovedstasjoner, en på Grønland og en nord i det kanadiske arkipel, og begge to skulle være mulige å nå med skip. Disse stasjonene skulle da være hovedbaser for en del mindre stasjoner som bare ville være mulige å nå med fly. Disse mindre stasjonene skulle i starten bare være værstasjoner, men ville senere også fungere som mellomstajsoner for transport, kommunikasjon og andre befolkede områder, som ville hjelpe forskning i de arktiske områdene.
Værstasjonen i Alert ble etablert i 1950, mens den militære basen ble etablert i 1958.

Geografi

Alert er 12 kilometer vest for Cape Sheridan, den nordøsterlige tuppen av the northeastern tip of Ellesmereøya, , på kysten mot Lincolnsjøen. Alert ligger 817 kilometer fra Nordpolen, den nærmeste byen er Iqaluit, 2092 kilometer unna.
Stedet er omringet av bakker og daler. Bakken nær kysten består av skifer og leirskifer. Sjøen er for det meste dekket av is, men under sommeren smelter den. Temperaturen er minusgrader året rundt unntatt i juli og august.
Det er noen andre baser i nærheten av Alert, blant annet en forskningsbase i Eureka, 500 kilometer unna, og en inuittbeboelse i Grise Fiord, 800 kilometer sørøst.
Micandra

Utseende

Middelsstore, bredvingede stjertvinger, bakvingen med én ganske kort og én lengre og nokså bred stjert. Oversiden er metallisk blå med brune ytterkanter, den brune fargen er mer utbredt og blåfargen litt mattere hos hunnene enn hos hannene. Undersiden er brun eller brunrød med hvite tverrstriper.

Levevis

Artene lever i høytliggende områder mellom 1000 og 3200 meter over havet, gjerne i tåkeskog.

Utbredelse

Disse artene lever i Sør- og Mellom-Amerika, fra Mexico i nord til Argentina i sør.
Elymniopsis bammakoo

Utseende

En stor, mørk ringvinge. Vingenes grunnfarge er svartbrun, forvingen har et hvitt eller oransje skråbånd. Bakvingen har et stort, hvitt eller oransje felt nær roten, men er bredt svartbrun langs ytterkanten. Vingenes underside har svarte tverrstreker. Denne arten etterligner trolig giftige sommerfugler i slekten Acraea.

Levevis

Arten lever i skog. Larvene lever på palmer.

Utbredelse

Den er utbredt i Vest-Afrika, men finnes også i Uganda.
The Fernets

The Fernets var et norsk rockeband fra Tromsø etablert høsten 2003. I 2005 ga bandet ut sin første single, «I Got No Time», som fikk en del spilletid på NRK P3. Bandet vant sammen med Heroes & Zeros den nasjonale finalen under Zoom Urørt høsten 2005 og ble sendt på en landsdekkende Zoom Urørt-turné våren 2006. 2006 var bandet dessuten en av finalistene under kåringen av Årets Urørt. Sommeren samme år spilte de inn sitt debutalbum med Cato Thomassen fra Cato Salsa Experience som produsent. Albumet, som fikk navnet The Fernets, ble gitt ut høsten 2007 på See Line Records/Universal. Bandet ble oppløst etter utgivelsen av deres første album.
Bandnavnet er hentet fra det italienske brennevinet Fernet Branca som ble konsumert da bandet ble stiftet.
Karbonfiber

Karbonfiber er et materiale bestående av tynne fiber, mellom 0.005 og 0.010 mm i diameter, som hovedsakelig består av karbonatomer. Disse atomene henger sammen i et krystallmønster, slik at de er oppstilt mer eller mindre parallelt i forhold til lengden av fiberens sentrale aksel. Krystallformen gjør fiberen veldig sterk i forhold til fiberens størrelse.
Fibrene er typisk surret sammen til en tråd, som kan benyttes for seg eller vevd inn i et stoff. Stoffene kan ha forskjellige trådmønstre. Videre kan stoffene kombineres med andre materialer, for eksempel en epoxy, for med dette å skape et komposittmaterialer med karbonfibre som armering. Slike komposittmaterialer kan ha høy styrke i forhold til vekt, og lav termisk ekspansjon. Dette gjør materialet egnet for bruk innen flyindustri, forsvar, motorsport, og konkurranseidretter. Samtidig er materialet forholdsvis kostbart i forhold til lignende materiale som glassfiber eller plast. Videre er det sterkt når det strekkes eller bøyes, men er tilsvarende svakt når det presses sammen eller utsettes for direkte slag.

Bruksområder

Karbonfiber brukes mest til å forsterke komposittmaterialer. 
Denne typen materialer brukes i fly, sportsbiler, motorsykler, vindmølleblader og andre steder hvor det kreves høy styrke kombinert med lav vekt. Karbonfiber har vært et av de mest brukte materialer i Formel 1 siden introduksjonen av materialet tidlig på 1980-tallet.
I senere år har det også blitt mer utbredt å benytte karbonfiber på mer utradisjonelle måter. Dette henger sjelden sammen med at et slikt sterkt og lett materiale kreves, men skyldes heller at man ønsker å vekke assosiasjoner rundt den tradisjonelle bruken av materialet (militært, sportslig). Dette kan for eksempel sees i bruken av karbonfiber i smykker, penner (Montblanc, Caran d'Ache) og klokker (TAG Heuer).
Karbonfiber benyttes også i enkelte strengeinstrumenter, og fioliner og cello har ofte en bue av karbonfiber. Dette er et alternativ til de mer vanlige trebuene. Enkelte selskaper produserer også instrumenter som celloer, fløyter, gitarer og mandoliner av karbonfiber.
I tillegg til de ovennevnte brukes materialet i båter, sykler, fiskestenger, hockeykøller, sko, kamerastativer, og mye mer.
Landry Bluff

Landry Bluff er en fjellskrent i Cumulus Hills, som ligger like nord for munningen av Logiebreen, der denne møter Shackletonbreen. Den ble navngitt av Advisory Committee on Antarctic Names (US-ACAN) etter Edward J. Landry, en meteorolog i US Antarctic Research Program (USARP) som overvintret ved Byrd-stasjonen i 1963 og ved Amundsen-Scott-stasjonen i 1965.
Oslo Flaggfabrikk

Oslo Flaggfabrikk er en norsk produsent av flagg som har hovedkontor i Rygge. Flaggfabrikken ble etablert i 1903 av søstrene Larsen under navnet Sophie Larsens Flaggforretning, senere Kristiania Flaggfabrikk. Bedriften fikk sitt nåværende navn i 1927.
Produksjonen av flagg foregikk i Oslo frem til 1983 da den flyttet til Løken i Høland. I 2011 foregår all produksjon ved bedriftens fabrikk i Portugal.
Administrasjonen flyttet fra Oslo til Moss i 1990 og til Rygge i 2011.
Oslo Flaggfabrikk her hele tiden hatt butikklokaler i Oslo, fra 2008 i Tordenskioldsgate.
Bedriften leverer flagg til blant annet Stortinget, departementer og Forsvaret.
Guangshan

Guangshan (kinesisk: 光山县; pinyin: Guāngshān Xiàn) er et fylke i byprefekturet Xinyang i provinsen Henan i Folkerepublikken Kina. Det hadde pr 1999 et folketall på 782 344 innbyggere.
21st Century Breakdown (sang)

Lansering

Det var en del forvirring rundt lansering av «21st Century Breakdown» ettersom det først ble offentliggjort på bandets hjemmeside 10. september 2009 at sangen ville bli utgitt som den tredje singelen fra albumet. Men allerede 25. september 2009, kom kontrabeskjeden om at det var «East Jesus Nowhere» som ble bandets tredje singel fra albumet og ville bli lansert 19. oktober 2009. 21. oktober, annonserte bandet igjen at «21st Century Breakdown» ville bli utgitt som singel. Nå med slippdato 21. desember 2009

Musikkvideo

Musikkvideoen for «21st Century Breakdown» ble spilt inn september 2009 og regissert av Marc Webb. Musikkvideoen hadde premiere på MTVs hjemmesider 19. oktober 2009
Musikkvideoen er delvis animert og delvis ikke animert og er i all hovedsak i sort/hvitt. Gjennom musikkvideoen ser man bandet spille innblandet med scener med hovedpersonene i historien som følger albumet, Kristian og Gloria. Det er også med andre scener, blant annet en heftig debatt mellom to politikere som ender med at de kysser hverandre. Musikkvideoen er laget slik at alt går inn i hverandre, og man får en opplevelse av at musikkvideoen er ukuttet.
Lars Andreas Oftedahl

Oppvekst og utdannelse

Han var sønn av Lars Larsen Oftedahl (1750–1827) og Ellen Evetoft (1758–1843). Faren Lars (sønn av Lars) var yrkesmilitær og ble forflyttet til Danmark der Lars ble født. I Nyborg gikk han 1790 på Latinskole. Faren ble forflyttet til Kristiansand der Lars ved Kristiansand katedralskole tok examen artium i 1796. Året efter fikk han som 16-åring jobb som "hører". Han ble cand.theol. i 1801 i København. Han fikk beste karakter.

Fast jobb

Lars var adjunkt i Kristiansand fra 1805 og sokneprest i Rennesøy i 1809. I 1807 hadde han giftet seg med Anne Norberg (1789–1867).
Mens han var her, ble han medlem av Riksforsamlingen i 1814 for Stavanger amt. Oftedahl hadde et svært sosialt sinnelag og nøt stor respekt i menigheten.
Han tilhørte Unionspartiet, nok av pragmatiske hesyn.Han tok sjelden ordet, bortsett fra i debatten om Eidsvollsgarantien, hvor han fremla et skriftlig motforslag sammen med Christen Mølbach. Det ble et munnhell på Eidsvoll at " man hører ofte Dahl (Carl Adolph Dahl), men aldri Oftedahl".
I 1817 ble han residerende kapellan i Kristiansand og Nicolai Wergelands etterfølger i Kristiansand. I 1825 ble han stiftsprost samme sted og i 1831 ble han sokneprest til Eiker. Han var også varamann til Stortinget for Kristiansand i 1827 og 1830. Oftedahl utga flere lærebøker, forklaring over Luthers katekisme og en bok om fattigvesenet. Han fikk senere Vasaordenen.
Oftedahls bolig i 1814 er Hauskje prestegård, som han selv fikk bygget i 1813. Den er i dag erstattet med en ny hovedbygning fra 1901.
Tobakkavgift

Tobakkavgift (avgift på tobakkvarer) er en særavgift til statskassen.
Tobakkavgiften ble innført i 1915 og har til hensikt å redusere helseskadelig forbruk av tobakkvarer.
Tobakkavgiften omfatter sigarer, sigaretter, røyketobakk, skrå, snus og sigarettpapir/-hylser. Avgiftsplikten oppstår som hovedregel ved import eller innenlandsk produksjon.
I 2010 er avgiftssatsene 2,12 kroner per gram/stykk for sigarer, sigaretter og røyketobakk, 0,82 kroner per gram skråtobakk og snus og 0,0323 kroner per stk. sigarettpapir/-hylser.
I 2008 var statens inntekter fra tobakkavgiften 7 299 mill. kroner.
Underskog.no

Underskog.no er et lukket norsk nettbasert sosialt nettverk med fokus på samfunn og kulturliv. Det ble etablert i 2005 av Simen Svale Skogsrud, Alexander Staubo og Even Westvang i firmaet Sanity (tidligere Bengler). Nettsamfunnet hadde per januar 2013 ca. 30 000 medlemmer, og målgruppen er folk som interesserer seg for norsk kulturliv. Her kan de hjelpe hverandre med å finne løsninger på ulike problemstillinger relatert til kultur, design, kunst og uteliv, og til å finne det som er verdt å få med seg i byene.
Medlemmer kan invitere nye medlemmer ved å få utdelt en invitasjon fra Underskogs initiativtakere. Adgangen til tjenesten er begrenset. I begynnelsen ble Underskog stemplet som et elitenettverk.
Nettstedet har en «sosial kalender» som benyttes for å holde oversikt over aktuelle arrangementer i ens lokalsamfunn. Kalenderen er tilgjengelig for enhver uten innlogging. Medlemmer kan se hvilke evenementer som er anbefalt av venner og bekjente, og hvem som planlegger å gå på dem. 
Medlemmer har også tilgang til et debattforum for diskusjon av temaer relatert til det lokale kulturlivet. I løpet av det første året vokste Underskog til å bli et av landets mest sentrale fora for meningsutveksling om kultur.
Sant'Eligio degli Orefici

Sant'Eligio degli Orefici er en kirke i Roma i det sentrale Italia. Opprinnelig tegnet av Raphael for gullsmedlauget da de ble skilt fra metallarbeiderlauget i 1509 og dedisert til deres beskytter helgenen Eligius. Den ble fullført av Baldassarre Peruzzi og Bastiano da Sangallo.
Ved siden av hans arbeid på Peterskirken, er dette den eneste kirken i Roma som i hvert fall delvis, definitivt kan tilskrives Raphael. Kuppelen tilskrives Baldassare Peruzzi og interiøret er også av Raphael, i en Bramante-lik stil, selv om dagens fasade er fra det tidlige 17. århundre og av Flaminio Ponzio.
Searchdaimon

Teknologi

Teknologien brukes primært til søk i bedrifter internt dokumenter og annen data, men også til internett-søk.
Søkemotoren støtter fritekstsøk i både strukturert og ustrukturert data. Den kan leveres både som ren programvare, som en virtuelle eller fysisk applikasjonsserver og i nettskyen.

Historikk

De to  gründerne Runar Buvik og Magnus Galåen startet utviklingen av en søkemotor for å gjøre søk på Internett i 1998, mens de begge studerte informatikk ved NTNU. Den første versjonen var klar i 2003.
I 2005 ble Searchdaimon As etablert som et egent selskap for å kommersialisere søketeknologien. Tidlige investorer var Springfondet som eies av Kistefos og Forskningsparken i Oslo og ICT Group AS.
I 2006 ble Searchdaimon ES, selskapets produkt for  bedriftsinterne søk lansert.
I 2008 inngikk selskapet sin første avtale om å levere søketeknologi for søk på Internett.
I 2011 lansert selskapet en gratis versjon av Searchdaimon ES.
I juli 2013 ble programvaren git ut som åpen kildekode